钦定古今图书集成/方舆汇编/职方典/第1543卷 > 威宁府山川考 通志
## 钦定古今图书集成/方舆汇编/职方典/第1543卷 > 威宁府山川考 通志

本府

飞凤山　在府城东

大隐山　：在府城东三里。

百级山　在府城南。山势巍峨，旁有翠壁可观。尾洒山　在府城西南。

乌门山　在府城东北。石径崎岖，两崖相似。石龙山　，在府南七十里，蜿蜒起伏，官路经其上。

了高山　在府北二里，一名凤岭山。山势绝高，可以眺远。

翠屏山　在府东北二十里。山峦秀拔，宛如翠屏，上多杉桧，望之蔚然。

火龙山　在府西半里。山上有庙，以多火灾，故镇之。

普陀崖　在府城

千丈崖　在府城西南七十里，下临可渡河。飞来石　在府城南，高大如连屋，相传自乌蒙飞来。

赤囤　在府城东北五十里。

九龙箐　旧《志》云：在府境，深三十馀里。

石洞　，在府东南一百七十里，有门可入，中容百馀人，一名华盖洞。按《明一统志》：“复有窦深黑，举火而入，不知远近。”

清源洞　在府城北

南海子　：在府城东南，广袤百里。

北海子　：在府城西北。昔人筑二坝引水卫城。按《明一统志》：“源出东山之龙泉。”

七渡河　在府城西。按《明一统志》：“在府西三十里，其水潆曲山谷间，渡者凡七处。”

五道河　在府境野马川。性恶，不可饮。

可渡河　在可渡站，流入盘江。按《明一统志》：在府城南九十五里。

盘江　，按《明一统志》：在府城西一百五十里，源出乌撒，流入叙州

养马川　按《明一统志》：“在府城东一百四十里，夷人牧马于此。又名野马川。”

三潮水　，在乌蒙。其水一日三潮，如音乐声。九十九渡水　，在府城西南一百一十里，流合可渡河。

桃花溪　：在府南三十里。两岸皆植桃。

龙潭湾　在府东南八里群山中，其深莫测。按《明一统志》：“岁旱，土人祷雨于此。”

龙泉　在府城东山下，乍清乍浊，相传有灵物潜焉。

涌珠泉　在府城北，喷泡如珠，累累不绝。平远州

凤凰山　在州城南二十里。山高十馀里，俯视万峰，咸若星拱。每春三月，百鸟骈集，翔舞一日夜乃已。秋杪亦然。传“有凤凰巢其上，故百鸟朝焉。”

茶山　：在州城东南六十里。

墨迹山　在州城十里。一峰耸起，水环山半。攀萝扪壁，始陟其巅。修篁古木，怪石珍禽，异于凡境。

东山　在州东。高百仞，秀屏特立，中有石洞逶迤，州人建寺于上。

纱帽山　在州东

玉屏山　在纱帽山东一里。

天马山　在玉屏山东一里。

碧山　在州西二百里。岩石高耸，皎洁如玉。下有大河，深不可测。

悬雾山　在州东五十四里。峭壁悬绝，路通一线。山顶平阔百亩，有莲池二处，泉井澄碧，晨夕常有雾腾于上。

石鹿山　在州东北十里。

狮子山　在州南五里

石柱山　在州南二十五里。山巅有石，双耸如柱。

火石山　在州东七十里。山形如兽，击其石则火出。

白崖岭　在州西南十里，高于他山，每严冬雨。

《雪》“积久不消，宛如玉山。”

滴水崖　：在州治东三里。有水从石窦中下，约数百点，历落如琴声。

擦耳崖　在州东北二里，路险难行。

陇峨箐　在州西北十里。树木丛密，纡回深阻，中颇宽广，昔为蛮人恃险处。

梭冈箐　在州东南六十五里，近柔远所界。马陇箐　在州东十五里，崇冈密树，四面深阻。以个箐　在州西三百里，直接乌撒界，蓊荟深翳，险厄要道。

《补作》洞　，在州城西三十里，从水窦入，中最宽平，隙光下逗，众妙皆见。

双洞　在州西十里，二崖相对如合璧。洞在崖下，中有清泉流出，冷然沁人神魄。

石佛洞　在州东三里。高阔数丈，中有白石似佛。有石钟、石鼓，击之则鸣。

大穿洞　在州东，高百馀丈，路从中出，洞口时有云气，盛夏入之，凉气袭人。

“小穿” 洞　中间一水清泓，曲径崎岖，内有石台，容十馀人。

白鹤洞　在州南四十五里。洞中通达，视之影如白鹤。

白马洞　在白鹤洞南，山高绝险。

织金河　在州东三十里。

簸朵河　在州东一百里。

北古河　在州南五十里。

堕极河　在州西北三十里。

武著河　，在州西北六十里。

龙潭　在州东里许。有泉极清冽，广不半亩。中为龙潭，左右两潭相连如贯珠。上有龙兴庵，为一郡胜概。

三潭　在州城东。三潭相连，其声震吼如雷。回龙潭　在州城内。

一碗井　在州北五里。水从石隙流出，方圆止若一碗，四季不盈不竭。

黔西州

印山　在州城东，山出平田中，圆洁如印。东山　在州城东，每夕阳在山，则金紫万状。牛饮山　在州城内，上有石如牛眠，相传夜饮于河，故名。

比喇大箐　在州西北，与大定州分界。崇岩茂林，四面深阻，中平广，容数万人。

波罗箐　、白蜡箐　，皆山岭极险恶处，其上仅通一径。

塔寨箐　来泥箐　，皆近果勇底寨。

十万溪大箐　在州东境。悬崖绝壁，无径可行，山甚危峻，四面皆设屯寨。

杓里箐　在州东北，路近遵义，中有平州，可容数万人，入路极险。其西有莫陇《法地坉》，危峰突峙，四面皆绝壁，惟后有间道可登。

白玉洞　在州之东北，亦名曰“白玉岩洞” ，极险恶。

鸭池河　：在州城西南五十里。

渭河　在州城北，旁有泉，出石罅中。

六广河　：在州城东九十里。

西溪　在州城西

沙溪　在州城北

龙潭溪　：在州城东北。泉出山麓，汇为潭，晦夕，潭内犹有月光。

雷涧溪　在州黔兴里。溪出山下，水声如雷，三涨水　。在州永丰里，有异人经之，则竟日三涨。

大定州

五老山　在州西四十里，五峰低昂拱向。文龙山　，在州北里许，一名“南龙。” 上有禅林，颇称杰构。

双山　在州北二十里，道旁两峰矗立如天阙。万松岭　在州城东一里，连山皆松枝骈响，望之若羽葆。

北渡坡　在州东南，道极隘塞。

陇跨箐　在州东北，与黔西州接界。

木泥箐　在州东。深阻盘回，苗人恃为窟穴以列。箐　在州北。自遵义出水西，由此达赤水、乌蒙之境。

仙洞　，在州城东十里，清流直达于外，内有石亭，似经鬼斧，相传为神仙之宅。

红崖洞　在州城西五十里，石色如涂朱。阁鸦洞　，在州西南。悬崖绝壁，下临阁鸦江，舟行洞中，深广不可测，登降以梯，乃得上。

岩底水洞　，在州南，深广二十馀里。

岩下洞　：与“岩底水洞” 相近，深险莫测。

阿作洞　，在州西七十里，一名阿足洞。石径纡回，奇险难入。洞口一潭，颇深广，以筏渡入数十里，中可藏万人。

角溪洞　在州东最深险。中又一洞为水所限。《险水》洞　、阿母遮洞　，在州境内。皆苗蛮据守处。

龟石　在州南十里。石磴崎岖，怪木丛生。一桧大可数十围，长可参天，旁一树离奇夭矫，根夹巨石，形似龟。土人于此祷雨。

鬼坉　在州西三十里。茂林丛棘，崭绝难登，为安氏藏衣冠所。

凉风台　在州南一里。众山环列，地最高敞，夏月炎热，凉飔袭人。

六归河　在州城南五十里。断崖千尺，旧植柱于两岸顶。截巨木为筒，以绳贯之，系诸树。渡者身缚于筒，以手缘索而进，既达，乃解之。《西域传》所谓“渡索寻橦” ，唐独孤及所谓“引索曰笮人悬半空，渡彼绝壑” 是也。今易舟渡。

落折河　在州城北二十里。当两山之间。一水破地北来，西折以去，秋夏之交，尤为湍疾。灵塘　在州北一里文龙山右。有池一区，荇藻不生，惟产异草，莫识其名。叶如兰，随日影东西为向背。岸旁木脱，飘入其中，有鸟辄争衔去。《永宁县》。

钟山　在县城内

鼓山　在县城内

海漫山　：环城数十里，如海水汗漫。

木案山　，在县东南五十里。

疋绢山　在县城西北六十里。山顶瀑流如绢。真武山　在县东门外。

五魁山　在县东城外

宝珠山　在县东城外

周家山　在县西城内，今川庠踞修文庙。寮真山　在县西城内。上建“文昌阁。”

沙子山　：在县西城内。

铁冠山　：在县西城内。

红崖山　在县城北门外。山势巍峨，土石皆赤。夜间火光隐现于上，阴雨开霁，山出云表，俨若天上林峦。上建“玉皇阁。”

流沙山　：在县城北门外。

雷泉山　：在县西城内。

张家山　在县西城内

青龙山　在县南二里。山形环绕，势如游龙。土保山　，在县南。昔蛮人土保居于此。

西珠山　在县西南，山形圆润如珠。

青山　在县西南，亦曰“青山崖。”

狮子山　在县东南赤水河之上。

乌降山　，在县西北五十里。秀拔霄汉，林木蓊郁。

秀林山　：在普市所二里。山多竹树。

锦屏山　：在普市所北。

箐口岭　在县东南十里。有箐口关。

马口崖　在县西

南华崖　，在县西百六十里。

梅子坎　在南华崖西二十里。

永宁河　在县西南。一名“水东” ，一名“界首。” 东北流至纳溪入蜀。滩石险恶。明洪武二十年，景川侯曹震鸠工凿之，舟楫乃通。

罗付大河　在县东，接遵义府界，下流入于乌江。

赤水河　在县东南百里。源出镇雄府界，流经赤水卫，东北合于永宁江。

通江溪　源经九姓长官司，入永宁。

漕溪　在县西南八十里。

铜鼓溪　在县境

甘溪　在县南十里。下流入于永宁河。

落窝溪　在普市所东十里。《旧志》云：所东六里有龙泉涧，出山谷中，至所南潜流入洞，出为落窝溪，下流入永宁河。

陶公滩　在县东南

芝蔴塘　在县东南。“天生池　” 在县西北六里。四面山绕，水积于中，不假穿凿，故名。

金鹅池　在县西南。自废九姓司五十里流经于此。

灵湫泉　在县西五十里。

毕节县

青螺山　：在县城东。明兵备黄谟植松建阁其上。

三松山　在县城东。明兵备黄谟建。塔山巅以培学宫文峰。

七星山　在县西。上即七星关。明洪武十五年，颍川侯傅友德筑城于上，置兵守戍，为要塞。东山　在县城东，学宫建于上。

东陵山　在县城东

雪山　高峻，绵亘数十里。冬初积雪，至春尽始消。

猿窝山　在县城东南。山势险阻，猿猱窟宅。木稀山　在县东四十里。巉崖陡峻，石磴崎岖，仅容一马，设关以守其险。

东壁山　在县东二里

南霁山　在县南二里

北镇山　在县北一里。山高大磅礡，为北面之镇。

石笋山　在县北五里，孤峰特立如笋。

层台山　在赤水卫西南百里，山高箐密，烟雾晦冥。

香炉山　在卫西

海洪山　：在卫西北四十里。延袤高秀，林木深密。

落幔山　在卫北十里。峰峦高出郡山之上，如悬幔然。

摩泥山　：在卫北四十五里。

翠屏山　按《明一统志》：“在城西九十里，四时苍翠，望之如屏。”

脱颖峰　在县城南二里，双峰锐起。

灵峰　在县城南五里，一名“云峰。”

丰乐源　在县西十里。平原沃野，丰乐铺置此。石窦岭　在赤水卫南，与卫北雪山对峙。“白崖　” ，在卫南五十里。

西崖　在卫城西，与白崖皆高耸。

相见坡　在卫西南五十里，两山相对，大道经其上，行者皆相望见，故名。

倒马坡　在卫西南百十里，以升陟峻险而名。聚星洞　在县城南二十五里，颇深邃。

水脑洞　在卫西四十二里。

滑石洞　在卫东南百二十里。

鼍音洞　在县南五十里，一名“响鼓洞。”

七星河　在县城西七里山下，崖险水深。明嘉靖间，道人黄一中、周阳泰建桥以济。

威镇河　在县城东十里。上有石桥。

响水河　在县城北。三水合流至此下泻为瀑，其声如雷。

南加河　：在县城南十里。

赤虺河　在赤水城南。源出芒部，流入蜀。昔以舟渡，后易浮桥。

杉木河　，在赤水东南五十里。

三渡河　在赤水东北七十里，水流曲折，横截官道，行者三涉。南流入于赤水河。

龙溪　在赤水北十二里，其源曰“瀑布” ，飞流成溪，东南注于赤水河。

白撒溪　在赤水东南废白撒所旁，下流入赤水。

泽井　在县城东，明天顺八年凿。

福井　在县城东

惠泉　在县城东五里

“瀑雪泉　” ，在赤水北二十里，飞挂悬崖，入于赤水河。

福泉　按：《明一统志》：“在城内东，其泉清冷味甘，人咸汲焉。”